google/wiki40b huggingface dataset:
हूनान

हूनान (湖南, Hunan) जनवादी गणराज्य चीन के दक्षिण-मध्य भाग में स्थित एक प्रांत है। हूनान का अर्थ 'झील से दक्षिण' होता है, जो इस प्रांत की दोंगतिंग झील से दक्षिण की स्थिति पर पड़ा है। हूनान की राजधानी चांगशा (长沙, Changsha) शहर है। क्योंकि शिआंग नदी इस प्रान्त की एक प्रमुख नदी है इसलिए इस प्रान्त को चीनी भावचित्रों में संक्षिप्त रूप से 'शिआंग' ( 湘, Xiang) लिखा जाता है। यह प्राचीनकाल में शक्तिशाली चू राज्य का हिस्सा था। हूनान का क्षेत्रफल २,११,८०० वर्ग किमी है, यानि भारत के जम्मू व कश्मीर राज्य से ज़रा कम। सन् २०१० की जनगणना में इसकी आबादी ६,५६,८३,७२२ थी, यानि भारत के झारखंड राज्य से ज़रा कम।
हूनान का मौसम गरम और नम माना जाता है। सर्दियों में बर्फ़ कभी-कभार ही पड़ती है। मौसम में गर्मी और नमी के कारण खाना जल्दी ख़राब हो जाता है, इसलिए हुनानी खाना अपने मिर्च-मसालों के लिए प्रसिद्ध है जो इसे अधिक देर तक सुरक्षित रखते हैं। प्रान्त में हान चीनी लोग बहुसंख्य हैं, हालांकि यहाँ मियाओ, तुजिया, दोंग, याओ, बइ, हुई, झुआंग और अन्य जातियों के समुदाय भी रहते हैं। जनवादी गणतंत्र चीन के संस्थापक माओ ज़ेदोंग का जन्मस्थान, शाओशान शहर, भी हूनान प्रान्त में स्थित है।
सांता मारिया देल नारांको

इतिहास

नारांको पहाड़ी के ऊपर इस इमारत का निर्माण एक महल के तौर पर हुआ था और यह शहर के आस-पास बनाई गई शाही इमारतों में से एक थी। 12वीं सदी में इसको संत मेरी की याद में एक गिरजाघर में तब्दील कर दिया गया।
त्रिभुवन नेपाल

कनिष्क पत्नियों के बच्चे

5. राजकुमारी राज्य लक्ष्मी देवी
6. राजकुमारी दिव्यवेश्वरी राज्य लक्ष्मी देवी
7. राजकुमारी प्रजा राज्य लक्ष्मी देवी
8. राजकुमारी अचला राज्य लक्ष्मीदेवी
9. राजकुमारी टिका राज्य लक्ष्मी देवी
10. राजकुमारी बिमला राज्य लक्ष्मी देवी
इनके अतिरिक्त राजा त्रिभुवन की तीन और पत्नियां थी जिनका नाम ज्ञात नहीं है जिनकी मृत्यु नेपाल में आए विभीषण भूकंप में 15 जनवरी 1934 को नारायण सत्य रॉयल पैलेस काठमांडू में हो गई थी

मृत्यु

राजा त्रिभुवन की सन 1955 में यूरिक स्विजरलैंड में संदेहास्पद परिस्थितियों में मृत्यु हो गई। तब उनकी आयु 52 वर्ष थी। 
उनके मरणोपरांत कई प्रतिष्ठित संस्थानों स्थलों का नाम उनके नाम पर रखा गया जिनमें से प्रमुखता काठमांडू का अंतर्राष्ट्रीय हवाई अड्डा त्रिभुवन अंतर्राष्ट्रीय हवाई अड्डा ,सबसे पुराना राजमार्ग त्रिभुवन राजमार्ग, नेपाल की द्वितीय सबसे पुरानी एसोसिएट फुटबाल टूर्नामेंट ,त्रिभुवन चैलेंज शील्ड , त्रिभुवन नगर नामक शहर जो की डांग घाटी में स्थित है तथा नेपाल देश का सबसे बड़ा विश्वविद्यालय त्रिभुवन विश्वविद्यालय , शामिल हैं
ऐन्डीज़ पर्वत शृंखला

ऐण्डीज (स्पेनी व अंग्रेज़ी: Andes) दुनिया की सबसे लम्बी पर्वत शृंखला है जो दक्षिण अमेरिका के पश्चिमी तट पर स्थित है। कुल मिलाकर यह पर्वतमाला ७,००० किमी तक चलती है और लगभग २०० किमी की औसत चौड़ाई रखती है। इस पर्वतमाला की औसत ऊँचाई ४,००० मीटर (१३,००० फ़ुट) है। ऐन्डीज़ दक्षिण अमेरिका के सात देशों - कोलम्बिया,अर्जेन्टीना, चिली, बोलिविया, पेरू, ईक्वाडोर और वेनेज़ुएला - से गुज़रती है, लेकिन चिली में इसका विस्तार सबसे अधिक है। यह पर्वत शृंखला नवीन मोडदार होने के साथ इसका संबंध अभिसारी प्लेट सीमांत होने के कारण यह भूकंप व ज्वालामुखी से प्रभावित है। 
ऐन्डीज़ पर्वतों में कई उपश्रंखलाएँ शामिल हैं, जिनके बीच में निचले इलाक़े स्थित हैं। इस क्षेत्र में कई ऊँचे पठार भी मौजूद हैं और यहाँ के कई मुख्य शहर - जैसे कि कीतो, बोगोता, आरेकीपा, मेदेयीन, ला पास, सूक्रे और मेरिदा - इन्हीं पठारों पर स्थित हैं। आल्टिप्लानो का पठार नामक पठार तिब्बत के पठार के बाद विश्व का दूसरा सबसे ऊँचा पठार है। टिटिकाका झील जैसी कई पर्वतीय झीलें भी ऐन्डीज़ श्रंखला में स्थित हैं। इतिहास में ऐन्डीज़ में इंका जैसी कई मूल अमेरिकी संस्कृतियाँ भी पनपी थीं। चिली और अर्जेन्टीना की अंतरराष्ट्रीय सरहद पर खड़ा (जिसका शिखर अर्जेन्टीना की तरफ़ है) ६,९६०.८ मीटर (२२,८३७ फ़ुट) ऊँचा अकोंकागुआ पर्वत (Aconcagua) इस श्रंखला का सबसे बुलन्द पहाड़ है और यह एशिया से बाहर विश्व का सबसे ऊँचा पर्वत है।
पंकज सिंह

पंकज सिंह एक भारतीय टेस्ट क्रिकेटर है। इनका जन्म सुल्तानपुर, उत्तर प्रदेश में हुआ था। पंकज एक तेज गेंदबाज है। सिंह को ऑस्ट्रेलिया में 2007-08 की सीमा गावस्कर ट्रॉफी श्रृंखला के लिए भारतीय टेस्ट क्रिकेट टीम (भारतीय क्रिकेट टीम) में चुना गया था, लेकिन खेलने का मौका नहीं मिला। सिंह  इंडियन प्रीमियर लीग (आईपीएल) में राजस्थान रॉयल्स के लिए खेलते हैं लेकिन 2014 में उन्हें ये मौका भी नहीं मिला। पर्दापण टेस्ट क्रिकेट में पंकज सिंह ने बिना विकेट लिए सबसे ज्यादा रन देने का रिकॉर्ड बनाया है।
बाणभट्ट की आत्‍मकथा

बाणभट्ट की आत्मकथा आचार्य हजारी प्रसाद द्विवेदी रचित एक ऐतिहासिक हिन्दी उपन्यास है। इसमें तीन प्रमुख पात्र हैं- बाणभट्ट, भट्टिनी तथा निपुणिका। इस पुस्तक का प्रथम प्रकाशन वर्ष 1946 में राजकमल प्रकाशन ने किया था। इसका नवीन प्रकाशन 1 सितम्बर 2010 को किया गया था। यह उपन्यास आचार्य हजारीप्रसाद द्विवेदी की विपुल रचना-सामर्थ्य का रहस्य उनके विशद शास्त्रीय ज्ञान में नहीं, बल्कि उस पारदर्शी जीवन-दृष्टि में निहित है, जो युग का नहीं युग-युग का सत्य देखती है। उनकी प्रतिभा ने इतिहास का उपयोग ‘तीसरी आँख’ के रूप में किया है और अतीतकालीन चेतना-प्रवाह को वर्तमान जीवनधारा से जोड़ पाने में वह आश्चर्यजनक रूप से सफल हुई है। बाणभट्ट की आत्मकथा अपनी समस्त औपन्यासिक संरचना और भंगिमा में कथा-कृति होते हुए भी महाकाव्यत्व की गरिमा से पूर्ण है।

विशेषताएँ

इस उपन्यास के माध्यम से हजारीप्रसाद द्विवेदी के स्त्री संबंधी विचारों को भी समझने में सहायता मिलती है। निउनिया को उज्जयिनी की नाटक-मंडली में भर्ती करने के पश्चात् भट्ट सोचता है कि- "साधारणतः जिन स्त्रियों को चंचल और कुलभ्रष्टा माना जाता है उनमें एक दैवी शक्ति भी होती है, यह बात लोग भूल जाते हैं। मैं नहीं भूलता। मैं स्त्री-शरीर को देव-मंदिर के समान पवित्र मानता हूँ।"
नौहीद सेरुसी

पूर्व जीवन

नौहीद का जन्म 19 अक्टूबर 1982 को बेलफ़ास्ट में एक पारसी परिवार में हुआ। उनकी शिक्षा जे॰ बी॰ वाचा स्कूल से आरम्भ हुई और उन्होंने स्नातक जय हिन्द कॉलेज एवं बसन्त सिंह विज्ञान संस्थान, चर्च गेट, मुम्बई से वाणिज्य संकाय में स्नातकोत्तर की डिग्री प्राप्त की।
नौहीद की मूल इच्छा विमान परिचारिका बनने की थी लेकिन तीन वर्ष की मॉडलिंग के पश्चात उन्होंने एक अभिनेत्री बनने का निर्णय कर लिया।

मॉडलिंग

स्कूल के समय उन्होंने अपनी एक दोस्त के साथ केवल १४ वर्ष की आयु में धारा रिफाइंड तेल के विज्ञापन में काम किया। तत्पश्चात उन्होंने हैड & शोल्डर, ब्रितानिया लिटल हर्ट्स बिस्कीट, आर्युवेदिक अवधारणा (वर्तमान में हिमालया) विज्ञापन में नजर आयी।
नौहीद ने अपना करियर एक मॉडल के रूप में आरम्भ किया।

फ़िल्मी करियर

फ़िल्मों में उन्होंने पदम कुमार की उदय चोपड़ा और राहुल देव अभिनीत फ़िल्म सुपारी में पदार्पण किया। चुँकि फिल्म असफल रही, निर्देशक ने उन्हें इन्तेहा फ़िल्म में अस्मित पटेल के सामने कार्य दिया।
विश्व हस्त प्रक्षालन दिवस

विश्व हस्त प्रक्षालन दिवस (ग्लोबल हैंडवाशिंग डे (GHD)) प्रतिवर्ष १५ अक्टूबर को मनाया जाता है। इस दिन लोगों में हाथ धोने के प्रति जागरूकता फैलाने के लिए अभियान चलाया जाता है। कुछ महत्वपूर्ण कार्य करने के पहले हाथ धोना बहुत महत्वपूर्ण है। भारतीयों के लिए यह विशेष रूप से महत्वपूर्ण है क्योंकि यहाँ हाथ से ही खाना खाने की संस्कृति है। इसके अलावा मलत्याग के बाद पानी से हाथ द्वारा गुदास्थान को साफ करते हैं, अतः इसके बाद उचित ढंग से हाथ की सफाई आवश्यक है।
१३४० ईसा पूर्व

१३४० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३४० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्रकाश गूंज

प्रकाश गूंज एक भौतिक परिघटना है जिसमें प्रकाश अपने स्रोत से दूर किसी सतह या वस्तु से परावर्तित होता है। यह ध्वनि से सम्बन्धित प्रतिध्वनि की परिघटना से मिलता-जुलता प्रभाव है, लेकिन क्योंकि प्रकाश की गति ध्वनि की गति से बहुत अधिक है इसलिए प्रकाश गूंज अधितर खगोलीय दूरियों पर ही प्रतीत होती है।
उदाहरण के लिए किसी महानोवा से उत्पन्न होने वाली चमक दूर किसी खगोलीय धूल के बादल से प्रतिबिम्बित हो सकती है। यह प्रकाश गूंज किसी देखने वाले तक स्रोत से सीधा मार्ग लेकर पहुँचने वाले प्रकाश से अधिक देर लेकर पहुँचती है। ज्यामिति के कारण प्रकाश गूंज में प्रकाश से तेज़ गति का भ्रम हो सकता है।
मुखपृष्ठ/सुसान जेनिफर लनेर

जन्म

लेनीयर का  जन्म 9 अक्टूबर 1 9 57 बर्मिंघम में हुआ था। 1 9 80 में कैम्ब्रिज से स्नातक होने के बाद, वह अमेरिका में एक हर्केन्स फैलोशिप लेने से पहले एक साल में लेखन और जर्मनी और ब्रिटेन में प्रदर्शन कर रही थी, जहां उन्होंने कैलिफोर्निया विश्वविद्यालय, बर्कले में अभिनय और नाटक का अध्ययन किया।

रचनाएँ

उनकी पहली कविताओं का प्रकाशन, स्वांसोंग, 1 9 82 में प्रकाशित हुआ था।  इसे ब्रिटिश अख़बार, डेली मिरर में एक अनुकूल समीक्षा मिली, और विलियम शेक्सपियर और चार्ल्स बोडेलायर को कभी-कभी असाधारण तुलना करने के लिए प्रेरित किया। कुछ लोगों ने उन्हें एक महान नई कवि के रूप में स्वागत किया: रीड व्हाईटमोर, कांग्रेस के पुस्तकालय में एक पूर्व कविता सलाहकार, ने उन्हें "एक संगीतकार-कवि, ताल और ध्वनि के साथ प्यार में पूरी तरह प्रशंसा की"; लंदन विश्वविद्यालय के रानी मैरी के दिवंगत मैल्कम बोवी ने उन्हें "एक महत्वपूर्ण लेखिका" कहा। स्वांसोंग प्रकाशित हुए, जबकि लेनीयर अमेरिका में पढ़ रही थी और किताब और उसके लेखक ने प्रतिष्ठित अखबारों के कुछ सर्वश्रेष्ठ पत्रकारों द्वारा लेखों का आश्वासन देने के लिए पर्याप्त प्रभाव डाला: डीजेआर। न्यूयॉर्क टाइम्स में ब्रुकर और वाशिंगटन पोस्ट में कॉलमैन मैककार्थी।
उसने कविताएं, रेन फॉलोिंग के दूसरे खंड को ओलेअंडर प्रेस के साथ भी प्रकाशित किया| जबकि अमेरिका और इंग्लैंड में लोकप्रिय प्रेस ने सू लेनीयर और उनके काम में बहुत रुचि दिखाई थी, साहित्यिक आलोचकों और शिक्षाविदों ने उनके काम की कोई सूचना नहीं ली, और उनकी पहली कविताएं, "फिनाले"  में से केवल एक ही एक लेखिका थी।
तब से, उनका काव्य कैरियर समाप्त हो गया हो एसा प्रतीत होता है; केवल उनके द्वारा ज्ञात काम, मंच के लिए किया गया है।कथित तौर पर, उन्होंने डॉक्टर ओरदर, ईडन सॉंग, और नाइट पतन को लिखा, पिछले दो प्रथम एडिनबर्ग महोत्सव में किया जा रहा है। 1 99 5 में, न्यू स्टेट्समैन एंड सोसायटी ने उनकी तीन कविताएं प्रकाशित कीं, "स्टारडम," "ब्रेकडाउन," और "हॉस्पिटल विज़िट"; पत्रिका ने एक रेडियो प्ले, ए फुल एंड हिज़ हार्ट, की भी सूचना दी, जो रेडियो थ्रीज ड्रामा नाउ पर प्रसारित किया गया था। एक ब्रिटिश वेबसाइट के मुताबिक, विल डेविस के द्वारा कैम्ब्रिज के एक छात्र के रूप में यूनिवर्सल स्टूडियोज द्वारा अपनी पहली पुस्तक के लेखन के बारे में एक पटकथा का चयन किया गया है।
दाता गंज बख्श

दाता गंज बख्श अली हजवेरी (Persian/Punjabi: داتا گنج بخش‎, (Persian/Urdu: داتا صاحب‎), (ابوالحسن علی بن عثمان الجلابی الھجویری الغزنوی‎)(Daata Ganj Bakhsh) ग्यारहवीं सदी में एक सूफी और विद्वान थे।
समुत सोंगख्राम प्रान्त

नामोत्पत्ति

"समुत" थाई भाषा में संस्कृत के "समुद्र" शब्द का रूप है। "सोंगख्राम" शब्द की उत्पत्ति संस्कृत के "संग्राम" शब्द से हुई है।
फॉर्चून 500

फॉर्चून 500 एक वार्षिक संगृहीत सूची है और फॉर्चून (Fortune) पत्रिका द्वारा प्रकाशित होता है जो सकल राजस्व से निर्धारित शीर्ष 500 अमेरिकन सार्वजनिक कंपनी (corporation) का श्रेणीकरण करती है, यद्यपि योग्य कंपनियों का राजस्व (gross revenue) सार्वजनिक उपलब्ध है (जो "सार्वजनिक कंपनी (public companies)" से बड़ी दुनिया है जिसे सामान्यतः स्टॉक एक्सचेंज (stock exchange) कहा जाता है")
वाल - मार्ट चोटियों की सूची में फिर 2008, एजिंग से बाहर एक्सौन मोबिल (Exxon Mobil) जो दूसरे स्थान पर है।
फॉर्चून १०० और फॉर्चून १००० (Fortune 1000) शीर्ष संस्थानों के श्रेणीकरण की सूचियों में समान स्थान रखतें हैं।
जतारा विधानसभा निर्वाचन क्षेत्र

See Also

जतारा
दक्षिण अफ्रीका क्रिकेट टीम का न्यूज़ीलैंड दौरा

टेस्ट सीरीज

साल 1932 से अब तक 45 मैचों की 16 सीरीज हुई हैं। उसमें न्यूज़ीलैंड ने 0 सीरीज जीते हैं। साल 1932 से अब तक न्यूज़ीलैंड ने कोई सीरीज जीती नहीं।

वनडे सीरीज

साल 1992 से अब तक 70 मैचों की 30 (उसमें विश्व कप, ट्रॉफी, इतर) सीरीज हुई हैं। उसमें न्यूज़ीलैंड ने 2 सीरीज और 1 आईसीसी टूर्नामेंट जीते हैं।

टी20 सीरीज

साल 2005 से अब तक 15 मैचों की 12 (उसमें विश्व कप) सीरीज हुई हैं। उसमें न्यूज़ीलैंड ने 1 सीरीज जीती हैं। एक सीरीज ड्रॉ हुई हैं।
भीमताल (नगर)

नाम की उत्पत्ति

नगर का नाम भीमताल भीमताल झील के ऊपर पड़ा है, जो नगर के मध्य में स्थित है। 'भीमाकार' होने के कारण शायद इस ताल को भीमताल कहते हैं। परन्तु कुछ विद्वान इस ताल का सम्बन्ध पाण्डु-पुत्र भीम से जोड़ते हैं।

इतिहास

माना जाता है कि अज्ञातवास के समय पांडव इस क्षेत्र में आये थे, तथा भीमताल के किनारे भीम ने भगवान शिव की तपस्या की थी। तेरहवीं शताब्दी में यह क्षेत्र कुमाऊँ राज्य के अंतर्गत आया, और सत्रहवीं शताब्दी में यहां अल्मोड़ा के राजा बाज़ बहादुर चन्द ने भीमेश्वर महादेव मन्दिर की स्थापना की थी। चन्द काल में यह छखाता परगना का मुख्यालय हुआ करता था।

जनसांख्यिकी

२०११ की जनगणना के अनुसार, भीमताल की जनसंख्या ७,७२२ थी, जो २००१ की तुलना में ३१.४६% अधिक थी। नगर का लिंग अनुपात ८८५ महिलाएं प्रति १००० पुरुष है। भीमताल की औसत साक्षरता दर ९३.६७% है, जो राष्ट्रीय औसत ७४.०४% से अधिक है; पुरुष साक्षरता ९५.२८% और महिला साक्षरता ९१.७९% है। जनसंख्या के ११% की उम्र ६ साल से कम है।

अर्थव्यवस्था

अस्सी के दशक के आखिर में उत्तर प्रदेश स्टेट डेवलपमैंट काॅरपोरेशन द्वारा भीमताल में औद्योगिक परिक्षेत्र तैयार किया गया था। इसमें एपिक (एक्वामाॅल वाटर साॅल्यूशन लिमिटेड, उषा रेक्टिफायर, जिंदल फिल्म फैक्ट्री, माचिस फैक्ट्री इत्यादि) फैक्ट्रियां लगायी गईं। सरकार ने उद्योगपतियों को सब्सिडी, बिक्री कर में छूट प्रदान की और सस्ते दामों पर जमीनें मुहय्या भी करायीं लेकिन एक्वामॉल फैक्ट्री को छोड़ कोई भी फैक्ट्री अपने पांच साल पूरे नहीं कर पायी।

शिक्षा

भीमताल में कई सरकारी और निजी शैक्षणिक संस्थान हैं, जिनमें तसर क्षेत्रीय अनुसंधान केंद्र (वस्त्र मंत्रालय, भारत सरकार), राष्ट्रीय शीत जल मत्स्य संस्थान, जन शिक्षा संस्थान, बिड़ला इंस्टीट्यूट ऑफ एप्लाइड साइंसेज, कुमाऊँ विश्वविद्यालय का परिसर (प्रबंधन, फार्मेसी और जैव प्रौद्योगिकी संकाय) और डिस्ट्रिक्ट इंस्टिट्यूट ऑफ़ टीचर्स (डीईटीई) शामिल हैं।
राजकीय आदर्श विद्यालय, भीमताल इस क्षेत्र का सबसे पुराना स्कूल है, जो ब्रिटिश काल से ही चल रहा है। लीलावती पंत इंटर कॉलेज और राजकीय बालिका इंटर कॉलेज भीमताल के अन्य सरकारी शैक्षणिक संस्थान हैं।
२०९२ ईसा पूर्व

२०९२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०९२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्रिया झिंगन

सैन्य करियर

एक पुलिस अधिकारी की बेटी होने के कारण झिंगन प्रारम्भ में भारतीय पुलिस सेवा में शामिल होना चाहती थे, लेकिन उन्होंने सेना में भर्ती होने की अनुमति पाने के लिए तत्कालीन सेना प्रमुख सुनीत फ्रांसिस रोड्रिग्स को लिखने का फैसला किया। उनके अनुरोध को 1992 में स्वीकार कर लिया गया और चेन्नई में अधिकारी प्रशिक्षण अकादमी में प्रशिक्षण के लिये बुला लिया गया।  उन्होंने 21 सितंबर 1992 से अन्य 24 महिला कैडेटों के साथ ओटीए प्रशिक्षण शुरू किया। 6 मार्च 1993 को उन्हें WS-00002W पर अपना लघु सेवा आयुक्त पद प्राप्त हुआ। पैदल सेना में शामिल होने के उनके अनुरोध को सेना के शीर्ष अधिकारियों द्वारा खारिज कर दिया और कानून में स्नातक होने के नाते उन्हें कोर ऑफ जज एडवोकेट जनरल में शामिल होने की पेशकश की गई। जज एडवोकेट जनरल में दस साल की सेवा के बाद, झिंगन 2002 में एक मेजर के रूप में सेवानिवृत्ति हुईं। झिंगन हमेशा से सेना में शामिल होने वाली महिलाओं के लिए मजबूती से वकालत करती रही हैं, और लेफ्टिनेंट सुष्मिता चक्रवर्ती की विवादास्पद आत्महत्या पर, उस समय के तत्कालीन उप-प्रमुख लेफ्टिनेंट जनरल एस के सेना में महिलाओं को लेकर दिये बयान पर उन्हें माफी मांगनी पडी थी।

सेना से सेवानिवृत्ति के बाद का जीवन

सेवानिवृत्ति के बाद, झिंगन ने हरियाणा न्यायिक सेवाओं के लिये अर्हता पास कर ली, हालांकि उन्होंने न्यायिक सेवा में शामिल नहीं हुईं।  इसके बाद उन्होंने पत्रकारिता और जनसंचार में स्नातक किया और गंगटोक में एक साप्ताहिक, सिक्किम एक्सप्रेस का संपादन करने लगी। 2013 में, वह खतरों के खिलाड़ी नामक धारावाहिक के पहले संस्करण के प्रतिभागियों में से एक थी। 2013 में उन्होंने लॉरेंस स्कूल, सनावर में एक अंग्रेजी शिक्षक और एक हाउस मिस्ट्रेस के रूप में शामिल हुईं। प्रिया झिंगन की शादी मनोज मल्होत्रा से हुई है, जो सेना से लेफ्टिनेंट कर्नल के रूप में सेवानिवृत्त हुए और PepTurf नामक एक एडवेंचर स्पोर्ट्स कंपनी चलाते हैं। दंपति हिमाचल प्रदेश के सोलन में रहते हैं और उनका एक बेटा है।
हीरो स्प्लेंडर

इतिहास

मूल 1994 वाला स्प्लेंडर, एक 97.2 सीसी इंजन से सुसज्जित था जिसमें 7.4 अश्वशक्ति (ब्रेक) थी। 2004 में इसे स्प्लेंडर प्लस (स्प्लेंडर +) के रूप में अपग्रेड कर दिया गया। इसमें बहु-परावर्तन हेडलाइट और संशोधित टेललाइट थें।
2005 में एक नया संस्करण, सुपर स्प्लेंडर जारी किया गया। इसमें प्रमुख बदलावों में से कुछ डिजिटल स्पीडोमीटर, फ्रंट डिस्क ब्रेक और मिश्र धातु के पहिये हैं।
2007 में, हीरो होंडा ने बॉडी फेयरिंग में बदलाव और मिश्र धातु पहियों और अन्य सुधारों सहित स्प्लेंडर + को अपडेट किया।
2011 में, हीरो होंडा ने बॉडी फेयरिंग, स्व-स्टार्ट फीचर्स, मिश्र-धातु के पहियों, और अन्य सुधारों एंव बदलावों के साथ स्प्लेंडर प्रो लॉन्च किया।
2018 में सुपर स्प्लेंडर को उच्च संपीड़न अनुपात वाले इंजन से उन्नत किया गया है। यह अधिक शक्ति और टोक़ भी देता है, परिणामस्वरूप रियर टायर पहले की तुलना में व्यापक है।

बनावट

मूल 1994 वाला स्प्लेंडर मशीनी बनावट मे होंडा सीडी डाॅन, हीरो होंडा सीडी100, और हीरो होंडा स्लीक से मिलता-जुलता है। इसके इंजन का बोर / स्ट्रोक ५० एम एम गुणे ४९.५ एम एम (50mm X 49.5mm.) है|
स्प्लेंडर के सभी प्रकारों में 'ट्यूबलर डबल क्रैडल' प्रकार का फ्रेम, मल्टी-प्लेट क्लच (गीले वाले) और 4-स्पीड ट्रांसमिशन (गेयरबाक्स) आम हैं।
महावीर (गणितज्ञ)

उच्च कोटि (order) के समीकरण

महावीर ने मिम्नलिखित प्रकार के n डिग्री वाले तथा उच्च कोटि के समीकरणों का हल प्रस्तुत किया। गणितसारसंग्रह के द्वितीय अध्याय का नाम कला-सवर्ण-व्यवहार (the operation of the reduction of fractions) है।  तथा

चक्रीय चतुर्भुज (cyclic quadrilateral) का सूत्र

आदित्य और उनके पूर्व ब्रह्मगुप्त ने चक्रीय चतुर्भुजों के गुणों पर प्रकाश डाला था। इसके बाद महावीर ने चक्रीय चतुर्भुजों की भुजाओं (sides) एवं विकर्णों (diagonals) की लम्बाई ज्ञात करने के लिये समीकरण दिये।
यदि a, b, c, d किसी चक्रीय चतुर्भुज की भुजाएँ हों तथा इसके विकर्णों की लम्बाई x तथा y हो तो,
और
अत:,
मार्तंड (सूर्य) मंदिर

मार्तंड सूर्य मंदिर सूर्य देवता के लिए मंदिर है।
कप्तान (क्रिकेट)

क्रिकेट टीम का कप्तान एक मुखिया होता है जिसके पास एक सामान्य खिलाड़ी से अधिक दायित्व और जिम्मेदारियाँ होती हैं। अन्य खेलों की तरह, कप्तान सामान्यतः एक अनुभवी क्रिकेट खिलाड़ी जिसका संवाद कौशल अच्छा होता है और वो टीम का एक स्थाई सदस्य होता है। खेल की प्रथम पारी का आरम्भ करने से पूर्व टॉस करते हैं। खेल के दौरान कप्तान ही यह निर्धारित करता है कि बल्लेबाजी क्रम क्या होगा और किस ओवर की कौनसी गेंद किस खिलाड़ी द्वारा फ़ेंकी जायेगी तथा कौनसा खिलाड़ी किस जगह क्षेत्ररक्षण करेगा।

अन्य कर्तव्य

इसके अलावा भी कप्तान की कई जिम्मेदारियां होती हैं।

उप कप्तान

उप कप्तान, कप्तान का सहायक भी हो सकता है। यह उस समय महत्वपूर्ण होता है जब किसी चोट अथवा अस्वस्था अथवा अन्य किसी कारण से गेंदबाजी के दौरान कप्तान को मजबूरन मैदान छोड़ना पड़ता है।
१८१६ ईसा पूर्व

१८१६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८१६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गढ़ मुक्तेश्वर

पौराणिक महत्त्व

भागवत पुराण व महाभारत के अनुसार यह कुरु की राजधानी हस्तिनापुर का भाग था। आज पर्यटकों को यहाँ की ऐतिहासिकता और आध्यात्मिकता के साथ-साथ प्राकृतिक सुन्दरता भी खूब लुभाती है। मुक्तेश्वर शिव का एक मन्दिर और प्राचीन शिवलिंग कारखण्डेश्वर यहीं पर स्थित है। काशी, प्रयाग, अयोध्या आदि तीर्थों की तरह 'गढ़ मुक्तेश्वर' भी पुराण उल्लिखित तीर्थ है। शिवपुराण के अनुसार 'गढ़ मुक्तेश्वर' का प्राचीन नाम 'शिव वल्लभ' (शिव का प्रिय) है, किन्तु यहाँ भगवान मुक्तीश्वर (शिव) के दर्शन करने से अभिशप्त शिवगणों की पिशाच योनि से मुक्ति हुई थी, इसलिए इस तीर्थ का नाम 'गढ़ मुक्तीश्वर' (गणों की मुक्ति करने वाले ईश्वर) विख्यात हो गया। पुराण में भी उल्लेख है- गणानां मुक्तिदानेन गणमुक्तीश्वर: स्मृत:।

व्यापार

यह गंगा के जल मार्ग से व्यापार का मुख्य केन्द्र था। उन दिनों यहाँ इमारती लकड़ी, बाँस आदि का व्यापार होता था, जिसका आयात दून और गढ़वाल से किया जाता था। इसके साथ ही यहाँ गुड़ - गल्ले की बड़ी मंडी थी। यहाँ का मूढा़ (मूढ़ा— बाँस के कमची और मूज के सुतली से बना बैठने का गोलनुमा मचिया होता है) उद्योग भी अति प्राचीन है। यहाँ के बने मूढे़ कई देशों में निर्यात किये जाते हैं।

सड़क मार्ग से

दिल्ली से यहाँ की दूरी लगभग 85 किलोमीटर है। उत्तर प्रदेश रोडवेज की नियमित बसें आनन्द विहार, बस अड्डा, दिल्ली से चलती हैं।

रेल मार्ग से

गढ़ मुक्तेश्वर भारतीय रेल मार्ग से जुड़ा हुआ है; यहाँ का नजदिकी रेलवे स्टेशन गढ़ मुक्तेश्वर है। बृजघाट रेलवे स्टेशन यहाँ से 6 किलोमीटर की दूरी पर है। दिल्ली से यहाँ के लिए अनेकों रेलगाड़ियाँ हैं।

पर्यटन

गढ़ मुक्तेश्वर में गंगा किनारे स्थित देवी गंगा को समर्पित मुक्तेश्वर महादेव मंदिर, गंगा मंदिर, मीराबाई की रेती, गुदडी़ मेला, बृज घाट, झारखंडेश्वर महादेव, कल्याणेश्वर महादेव का मंदिर आदि दर्शनीय स्थल हैं। यहाँ गंगा स्नान पर्व भी होता है।

शिक्षा

गढ़ मुक्तेश्वर में शिक्षा का स्तर काफी अच्छा है। डी.एम पब्लिक स्कूल सबसे ज्यादा जाना माना स्कूल है
२३११ ईसा पूर्व

२३११ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३११ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
स्मेन्खरे

अखेनातेन के राज के अन्त में स्मेन्खरे जो उसका अर्ध-भ्राता अथवा पुत्र था सहसम्राट बना। कुछ और देर में पुत्र तुथंखमुन सम्राट बना।
गोपथ नदी

गोपथ नदी भारतीय राज्य झारखंड में रोहतास पठार से होकर बहने वाली के  नदी है। यह नदी ओखरियाँ नामक झरने के लिए प्रसिद्ध है जिसकी ऊँचाई 90 मीटर है। यह झरना भारतीय पठार के उत्तरी किनारे पर पायी जाने वाली प्रपात-रेखा के सहारे स्थित एक झरना है।
१८४४ ईसा पूर्व

१८४४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८४४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कालका रेल दुर्घटना

कालका मेल रेल दुर्घटना इस साल के सबसे बड़ी रेल दुर्घटनाओं में से एक है। यह दुर्घटना 10 जुलाई 2011 को उत्तरप्रदेश में कानपुर के निकट फतेहपुर के मालवा स्टेशन के पास हुई। इस दुर्घटना में कम से कम अस्सी लोगों की मौत हो गई है। जबकि साढ़े तीन सौ लोग घायल हो गए। इस रेल दुर्घटना में प्रशासनिक लापरवाही और प्रशासनिक उदासीनता के कई वाकये सामने आये। प्रधानमंत्री ने रेल मंत्रालय की ओर से मृतकों के परिजनों के लिए पांच-पांच लाख रुपये के मुआवजे की घोषणा कर दी। मगर, रेल राज्यमंत्री मुकुल राय अपनी जिम्मेदारी से बचते नजर आए।
काली बेईं नदी

काली बेई एक नदी है जो पंजाब के होशियारपुर जिले की मुकेरियां तहसील के ग्राम घनोआ के पास से ब्यास नदी से निकली है और दुबारा 'हरि के छम्ब' में जाकर ब्यास नदी में ही मिल जाती है।
काली बेईं का सिख धर्म के लिए बड़ा धार्मिक महत्व है और इसे पवित्र माना जाता है। यही वह नदी है जिसके किनारे पर सिखों के पहले गुरू नानक देव जी ने 14 साल 9 महीने और 13 दिन व्यतीत किये थे। इसके बाद उन्होंने इसी नदी के तट पर सिख धर्म के मूल मंत्र ‘एक ओंकार सतनाम’ का सृजन किया था।
बलबीर सिंह सीचेवाल नामक एक संत ने एक सौ साठ किलोमीटर लंबी 'काली बेई' नदी को 'जीवित' किया है। पर्यावरण बचाने के लिए नदियों का संरक्षण भी जरूरी है यह उनका दृढ़ विश्वास है।
चन्दुलाल बारहदरी

स्मृति

यह मोहल्ला महाराजा चंदू लाल के नाम पर पड़ा है जो हैदराबाद के तीसरे निज़ाम, मीर अकबर अली खान सिकंदर जाह, आसिफ़ जाह तृतीय के समय में हैदराबाद प्रांत के प्रधानमंत्री और उर्दू कवि रहे।